आकाश
आसमान का रंग उसका अपना नहीं होता है। सूर्य से आने वाला प्रकाश जब आकाश में उपस्थित धूल इत्यादि से मिलता है तो वह छितरता जाता है। नीला रंग, अपने अपेक्षाकृत कम तरंगदैर्घ्य के कारण, अन्य रंगों की अपेक्षा अधिक छितरता है। इसलिए आकाश का रंग नीला दिखता है पर यह हर बार नीला हो ज़रूरी नहीं कई बार यह पीला या लाल रंग का भी दिखाई देता है।
नीले पहाड़ (जमैका)
ब्लू माउंटन्ज़ (Blue Mountains), अर्थात नीले पहाड़, कैरेबियाई सागर में स्थित जमैका द्वीप व देश की सबसे लम्बी पर्वतमाला है। जमैका का सबसे ऊँचा पर्वत, २२५६ मीटर लम्बा ब्लू माउंटन पर्वत भी इसी पर्वतमाला में शामिल है। यहाँ से द्वीप के उत्तरी व दक्षिणी तट दोनों दिखते हैं और साफ़ दिनों में दूर से क्यूबा द्वीप का किनारा भी नज़र आता है। इस पर्वतमाला में विश्वप्रसिद्ध ब्लू माउंटन कॉफ़ी भी उगती है, जो दुनिया की सबसे महंगी कॉफ़ी मानी जाती है।